ما هو الرد على شبهة بول البعير وحديث من تصبح بسبع تمرات لم يضره سم ولا سحر ؟
باختصار وإيجاز شديدين لأن دي منطقة طبية وأنا بأكره اتكلم في الطب ، وبأكره الطب نفسه :D :D  1- بول البعير:  زي ما أغلب الأدوية بتكون مستخلصات من بكتيريا وسموم ، وبعض الأدوية بتكون مستخلصة من أبوال مختلفة زي بول الحصان مثلًا ، وبعض الأدوية يستخرج من دم المرأة بعد الطمث ، ومن براز بعض الحيوانات.  وكذلك الكثير من الأسمدة النافعة للنبات هي في الأصل مخلفات حيوانية كما هو معروف لأي فلاح.  فإذًا : الفكرة هنا في مش أنه بول بعير ولا غيره ، الفكرة في التالي:  هل لبول البعير أي فائدة علاجية؟ ، لو الجواب : آه ، يبقى خلاص ، نفضها سيرة ومش محتاجة كلام كتير.  اللي بيقول الشبهة دي فاكر إن إحنا ماشيين نوزع أبوال بعير على الناس ونقول لهم : خد دي دواء كويس.  لأ ، هي الفكرة أن في بيئة بدائية زي البيئة العربية ، المفروض إيه اللي يحصل يعني لو حاجة فيها دواء؟  لا عندهم معامل ولا عندهم قدرات كيميائية جبّارة زي اللي في عصرنا ، لو كانوا يعرفوا يستخلصوا المادة الفعّالة من بول البعير ، كانوا أمروا باستخلاصها وانتهى الموضوع.  لكنهم ما يعرفوش ، فلازم يشربوا البول عشان يحصلوا على منافعه الدوائية .. خلاص؟  للاستزادة بقى راجع البوست دا :  https://www.facebook.com/The.Muslim.researchers/photos/a.390064377822089.1073741828.390058721155988/449028091925717 2- السبع تمرات.  مبدأيًا اللي فهم الحديث دا أنه يروح ياكل سبع تمرات ، ويقوم رايح شارب سم ويقولك : أوباااااا دا ما حصلش ، فهو دا اسمه عند العقلاء :"أحمق"  زي واحد قالك : لو كلت يوميًا أكل صحي ، الأمراض مش هتهوب ناحيتك.  تقوم رايح تاكل أكل صحي سنتين وتقول بااااس ، أنا هأروح أحقن نفسي بفايروس سي بقى ، طبعًا هيجيلك الفايرس وهيطلع عينك ..  لأن النصيحة اللي هو قالها لحضرتك كان مقصودها : الوقاية ، يعني عشان تعيش حياة صحية قدر الإمكان ، وتبعد جسمك عن المرض : كل أكل صحي.  لكن ما قالكش أن دا "دواء" من المرض.  الحديث زاد إيه على أنه قال : كل 7 تمرات يوميًا عشان تعيش بصحة جيدة؟!  كون بقى واحد فهمه مقلوب ، فمش مشكلتي والله. بص بقى على الصورة المرفقة دي وأنت تعرف ليه التمر هيخليك تعيش حياة صحية.  